
------------------------------------------------------------
Sveiki!
------------------------------------------------------------

------------------------------------------------------------
„OpenOffice.org 3.1“ informacija naudotojui
------------------------------------------------------------

Naujausią informaciją „OpenOffice.org“ naudotojui rasite http://www.openoffice.org/welcome/readme.html
Mielas naudotojau,

šiame faile pateikiama svarbi informacija apie programą. Prieš pradedant dirbti šia programa, būtina čia pateikiamą informaciją atidžiai perskaityti.

„OpenOffice.org“ bendruomenė, atsakinga už šios programos tobulinimą, mielai kviečia Jus tapti šios bendruomenės nariu. Pradedančiajam naudingos informacijos galite rasti „OpenOffice.org“ svetainėje 
http://www.openoffice.org/about_us/introduction.html 
Taip pat perskaitykite čia pateikiamą medžiagą apie „OpenOffice.org“ projektą. 

------------------------------------------------------------
Ar tikrai „OpenOffice.org“ visiems nemokamas? 
------------------------------------------------------------

„OpenOffice.org“ gali nemokamai ir laisvai naudoti visi. Šį „OpenOffice.org“ egzempliorių galima įdiegti į kiek tik norima kompiuterių ir naudoti įvairiausiai tikslais (įskaitant ir komercinį, vyriausybinį, viešąjį ir edukacinį naudojimą). Daugiau informacijos galite rasti licencijoje, pateikiamoje su „OpenOffice.org“ arba http://www.openoffice.org/license.html 
------------------------------------------------------------
Kodėl „OpenOffice.org“ visiems nemokamas?
------------------------------------------------------------

„OpenOffice.org“ nemokamai galite naudoti todėl, kad jį sukūrė, išplėtojo, ištestavo, išvertė, aprašė, palaikė, reklamavo pavieniai asmenys ir įmonės bei taip padarė „OpenOffice.org“ tuo, kuo šis paketas dabar yra – pasaulyje pirmaujančiu atvirosios programinės įrangos projektu.
Jei gerbiate jų pastangas ir norite, kad „OpenOffice.org“ ateityje gerėtų ir stiprėtų, prisidėkite prie projekto patys. Daugiau informacijos ieškokite http://contributing.openoffice.org Prisidėti gali kiekvienas.

------------------------------------------------------------
Pastabos apie diegimą
------------------------------------------------------------

Reikalavimai sistemai:

- „Linux Kernel 2.4“ ar vėlesnė versija
- „glibc2 2.3.2“ ar vėlesnė versija
- „gtk 2.2.0“ ar vėlesnė versija
- „Pentium“ tipo kompiuteris (rekomenduojamas „Pentium III“ arba „Athlon“)
- 256 MB pagrindinė atmintinė (RAM) (rekomenduojama 512 MB)
- 440 MB laisvos vietos diske
- Kinų, japonų ir korėjiečių kalbų versijoms: 440 MB laisvos vietos diske
- 1024x768 skiriamosios gebos X serveris (rekomenduojama didesnė skiriamoji geba), gebantis atvaizduoti bent 256 spalvas
- Langų tvarkytuvė
- „Gnome 2.6“ arba vėlesnė versija su „gail 1.8.6“ ir „at-spi 1.7“ paketais, reikalingais pagalbinėms technologijoms veikti

Yra daug skirtingų „Linux“ operacinės sistemos platinamųjų paketų. Net ir tame pačiame platinamajame pakete gali būti keletas skirtingų diegimo parinkčių (KDE, Gnome ir pan.). Kai kuriuose platinamuosiuose paketuose pateikiama sava „OpenOffice.org“ versija, kuri gali šiek tiek skirtis nuo šios „OpenOffice.org“ bendruomenės parengtos versijos. Kartais bendruomenės „OpenOffice.org“ versiją galima įdiegti šalia platinamajame pakete pateiktosios. Visgi bus saugiau, jei prieš diegdami bendruomenės versiją pašalinsite pateiktąją su platinamuoju paketu. Kaip tai padaryti, ieškokite informacijos „Linux“ platinamojo paketo dokumentacijoje. 

Prieš šalinant ar diegiant programinę įrangą rekomenduojama pasidaryti atsarginę sistemos kopiją.

------------------------------------------------------------
Nesklandumai paleidžiant programą
------------------------------------------------------------

Jei kiltų nesklandumų paleidžiant „OpenOffice.org“ programą (dažniausiai naudojant „Gnome“ sąsają), išjunkite SESSION_MANAGER aplinkos kintamąjį apvalkale, naudojamame programai „OpenOffice.org“ paleisti. Norint tai atlikti, „soffice“ apvalkalo skripto, esančio aplanke „[diegimo aplankas]/program“, pradžioje reikia įrašyti eilutę „unset SESSION_MANAGER“.

„OpenOffice.org“ paleidimo bei ekrano vaizdo problemos dažniausiai būna susiję su grafinės plokštės tvarkykle. Jei pasitaikytų tokių sunkumų, rekomenduojame atnaujinti grafinės plokštės tvarkyklę arba bandyti pasinaudoti tvarkykle, pateikta kartu su kompiuteryje įdiegta operacine sistema. Trimačių vaizdų rodymo sunkumus galima įveikti „Priemonės –> Parinktys –> „OpenOffice.org“ –> Rodymas“ kortelės dalyje „Trimatis rodymas“ išjungus parinktį „Naudoti „OpenGL“.

Naudojant OpenOffice.org formatą kopijavimo į iškarpinę ir įdėjimo operacijos tarp „OpenOffice.org 1.x“ ir „OpenOffice.org 3.1“ programų gali neveikti. Jei taip yra, įvykdykite komandą „Taisa –> Įdėti kitaip“ ir pasirinkite kitą formatą, nei „OpenOffice.org“, arba atverkite dokumentą tiesiogiai „OpenOffice.org 3.1“ programa.

Įsitikinkite, ar sistemos laikinajame aplanke esama pakankamai vietos ir suteikta skaitymo, rašymo ir prieigos teisė. Prieš pradėdami diegti, užverkite visas kitas programas.

------------------------------------------------------------
Spartieji klavišai
------------------------------------------------------------

Programoje „OpenOffice.org“ galima naudotis tik tais sparčiaisiais klavišais (klavišų kombinacijomis), kurių nenaudoja operacinė sistema. Jei kuri nors klavišų kombinacija programoje „OpenOffice.org“ neveikia, nors pagal informaciją žinyne ji turėtų veikti, reikėtų patikrinti, ar šios klavišų kombinacijos nenaudoja operacinė sistema. Norint pašalinti šiuos nesklandumus, operacinės sistemos sparčiuosius klavišus galima pakeisti. Kita vertus, galima pakeisti ir beveik visus „OpenOffice.org“ programos sparčiuosius klavišus. Daugiau informacijos apie tai galima ieškoti „OpenOffice.org“ programos arba kompiuteryje naudojamos operacinės sistemos žinynuose.

Dėl įvedimo metodų neatitikimo įvairiose platformose teko pakeisti šias sparčiųjų klavišų kombinacijas:

- „Vald+Tarpas“ pakeista į „Vald+Lyg2+Tarpas“
- „Vald+Lyg2+Tarpas“ pakeista į „Vald+M“

------------------------------------------------------------
Failų blokavimas
------------------------------------------------------------

Pagal numatytąsias nuostatas „OpenOffice.org“ failų blokavimas yra įjungtas. Jei norite jį išjungti, nustatykite aplinkos kintamąjį SAL_ENABLE_FILE_LOCKING=0 ir eksportuokite SAL_ENABLE_FILE_LOCKING. Šie įrašai jau yra aktyvuoti „soffice“ skripto faile.

Įspėjimas. Įjungtas failų blokavimas gali sukelti problemas naudojant „Solaris 2.5.1“ ir 2.7 drauge su „Linux NFS 2.0“. Jei sistemoje yra šie parametrai, patariame nenaudoti failų blokavimo. Priešingu atveju „OpenOffice.org“ pažeis sistemą (ji „pakibs“), kai tik bus bandoma atverti failą iš „Linux NFS“ katalogo.

------------------------------------------------------------
Pastabos apie pritaikymą neįgaliesiems
------------------------------------------------------------

Informacijos apie „OpenOffice.org“ pritaikymą neįgaliesiems ieškokite 
http://www.openoffice.org/access/.

------------------------------------------------------------
Programos naudotojo registracija
------------------------------------------------------------

Diegiant šią programinę įrangą ragintume Jus užpildyti registracijos anketą. Registruotis nėra privaloma, tačiau Jūsų bendradarbiavimas programos kūrėjams padėtų ją patobulinti bei labiau pritaikyti naudotojų poreikiams. „OpenOffice.org“ bendruomenė gerbia naudotojo privatumą bei imasi visų reikalingų priemonių, kad užtikrintų gautų asmeninių duomenų saugumą. Jei diegdami programą neužsiregistravote, tai padaryti galite ir vėliau, iš meniu pasirinkę „Žinynas –> Registracija internete...“.
------------------------------------------------------------
Naudotojo klausimynas
------------------------------------------------------------

Internete galima rasti ir naudotojo klausimyną, kurį ragintume užpildyti. Gauti atsakymai pasitarnaus greitesniam programos „OpenOffice.org“ vystymui bei naujų standartų diegimui vėlesnėms versijoms. „OpenOffice.org“ bendruomenė gerbia naudotojo privatumą bei imasi visų reikalingų priemonių, kad užtikrintų gautų asmeninių duomenų saugumą.

------------------------------------------------------------
Pagalba naudotojui
------------------------------------------------------------

Pagrindiniame pagalbos tinklalapyje http://support.openoffice.org/yra daug patarimų apie „OpenOffice.org“ naudojimą. Gal į jums iškilusį klausimą kas nors jau atsakė – paieškokite bendruomenės diskusijų grupėje.http://user.services.openoffice.org arba or search the archives of the 'users@openoffice.org' mailing list at http://www.openoffice.org/mail_list.html. Klausimus taip pat galite siųsti adresu users@openoffice.org. Kaip užsiregistruoti į el. pašto grupę, paaiškinta šiame tinklalapyje: http://wiki.services.openoffice.org/wiki/Website/Content/help/mailinglists.

Taip pat galite peržiūrėti klausimų ir atsakymų sąrašą tinklalapyje http://wiki.services.openoffice.org/wiki/Documentation/FAQ.

------------------------------------------------------------
Pranešimai apie kilusius nesklandumus bei defektus
------------------------------------------------------------

„OpenOffice.org“ tinklalapyje yra priemonė „IssueZilla“, kuri skirta ieškoti ir spręsti kilusius nesklandumus. Norėtume paraginti programos naudotojus drąsiai kreiptis į mus dėl visų kylančių nesklandumų. Pranešimai apie klaidas labai svariai pasitarnauja tobulinant šią programą.

------------------------------------------------------------
Bendradarbiavimas
------------------------------------------------------------

„OpenOffice.org“ bendruomenei būtų malonu, jei Jūs aktyviai bendradarbiautumėte kuriant šį atvirąjį projektą.

Naudodami šią programą galite prisidėti prie jos tobulinimo, todėl norėtume padrąsinti Jus aktyviai dalyvauti šiame procese. Kviestume užsiregistruoti svetainėje http://www.openoffice.org 

------------------------------------------------------------
Kaip pradėti
------------------------------------------------------------

Patogiausias būdas pradėti bendradarbiauti – užsiregistruoti vienu ar kitu, anksčiau pateiktu, adresu. Vėliau patartina palaipsniui peržvelgti archyvuose laikomą medžiagą apie pagrindines, nuo 2000 m. spalio (kada pasirodė programos „OpenOffice.org“ pirminis tekstas) gvildentas temas. Tada telieka parašyti elektroninį laišką apie save ir prisijungti prie mūsų. Jei gaudotės atvirosiose programose, žvilgtelėkite į mūsų pateiktą reikalingų darbų sąrašą: galbūt čia rasite tai, kuo galėtumėte padėti (žr. http://development.openoffice.org/todo.html.

------------------------------------------------------------
Užsiregistravimas į el. pašto grupes
------------------------------------------------------------

Čia nurodome tik keletą grupių, į kurias galima užsiregistruoti tinklalapyje http://www.openoffice.org/mail_list.html
- Naujienos: announce@openoffice.org (rekomenduojama visiems naudotojams, mažas laiškų srautas)
- Pagrindinis naudotojų forumas: user@openoffice.org (lengva stebėti diskusijas, didelis laiškų srautas)
- Rinkodaros projektai, nesusiję su programos tobulinimu: dev@marketing.openoffice.org (laiškų srautas tampa didelis)
- Bendroji programos kūrėjų grupė: dev@openoffice.org (vidutinis arba didelis laiškų srautas)

------------------------------------------------------------
Prisijunkite prie vieno ar kelių projektų
------------------------------------------------------------

Rimtai prisidėti prie šio svarbaus atvirojo projekto galima net ir neturint didelės programinės įrangos kūrimo bei programavimo patirties. Neabejokite tuo!

Tinklalapyje http://projects.openoffice.org/index.html Vykdomų projektų gama svyruoja nuo lokalizavimo, grupinės įrangos kūrimo iki darbų, susijusių su pirminiu tekstu. Kita vertus, galima prisidėti ir prie dokumentavimo ar rinkodaros projektų rengimo. Programos „OpenOffice.org“ rinkodaros projektas apima tiek netradicines, tiek ir tradicines komercines atvirųjų programų vadybos priemones, programos kūrėjai stengiasi peržengti visus kalbinius ir kultūrinius barjerus; o Jūs padėti galite vien jau papasakodami draugams apie šią programą.

Prie rinkodaros komunikacijų ir informacijos tinklo galite prisijungti tinklalapyje http://marketing.openoffice.org/contacts.html  Čia pateikiamos žiniasklaidos, vyriausybinių agentūrų, konsultantų mokyklų, „Linux“ naudotojų grupių bei programos tobulintojų koordinatės.


Tikimės, kad patiks dirbti naujuoju „OpenOffice.org 3.1“ paketu ir prisijungsite prie mūsų bendruomenės internete.

„OpenOffice.org“ bendruomenė


------------------------------------------------------------
Naudotas arba perdarytas pirminis tekstas
------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.
